**OBEC V A V R E Č K A**

**Z á p i s n i c a**

zo zasadnutia

obecného zastupiteľstva

konaného dňa 30.04.2021

Peter Kružel

starosta obce

Overovatelia : Ing. Karol Pjentek

Peter Trabalka

Zapisovateľ : Iveta Hvolková

**Prítomní:** starosta obce Peter Kružel

**Poslanci OZ :**  Ing. Mária Bucová , Adam Čiernik, Bc. Alena Hvoľková, Marián Kasan, František Pepucha, Ing. Karol Pjentek, Ing. Miroslav Rentka, Ing. Jozef Sklarčík, Peter Trabalka

**Kontrolór obce**: Mgr. Ladislav Šnapko

Zasadnutie Obecného zastupiteľstva vo Vavrečke otvoril starosta obce Peter Kružel, ktorý všetkých prítomných privítal a uviedol, že obecné zastupiteľstvo bolo zvolané v zmysle zák.č. 369/ 1990 Zb. o obecnom zriadení v zmysle rokovacieho poriadku obecného zastupiteľstva. Skonštatoval, že obecné zastupiteľstvo je uznášania schopné.

**Schôdza sa riadila programom:**

**P r o g r a m:**

1. Otvorenie
2. Schválenie programu obecného zastupiteľstva
3. Určenie zapisovateľa a overovateľov zápisnice
4. Žiadosť Františka Sklarčíka, Vavrečka č. 158 o odkúpenie časti pozemku z parcely č. E-KN 8105.
5. Žiadosť firmy VAMEX s.r.o., Vavrečka č.304 o odkúpenie časti pozemku z parcely č. E-KN 8111/3.
6. Žiadosť Jozefa Puváka, Vavrečka č. 84 o odkúpenie parcely.
7. Žiadosť Ing. Miroslava Rentku a Mgr. Ivety Rentkovej, Vavrečka č. 436 o zrušenie predkupného práva na pozemky, parcely č. C-KN 409/114 a C-KN č. 409/126.
8. Rôzne.
9. Uznesenie.
10. Záver.

**1. Otvorenie.**

Zasadnutie obecného zastupiteľstva otvoril starosta obce Peter Kružel, privítal prítomných poslancov a hostí.

**2. Schválenie programu obecného zastupiteľstva**

Starosta obce predložil poslancom program na rokovanie OZ.

Poslanci hlasovali:9/0/0

**3. Určenie zapisovateľa a overovateľov zápisnice**

Overovateľmi zápisnice boli určení poslanci: Ing. Karol Pjentek a Peter Trabalka. Písaním zápisnice bola poverená Iveta Hvolková.

**4. Žiadosť Františka Sklarčíka, Vavrečka č. 158 o odkúpenie časti pozemku z parcely č. E-KN 8105.**

Starosta poslancom predložil žiadosť o odkúpenie časti pozemku. Ide o pozemok, ktorý sa nachádza v predzáhradke žiadateľa. Časť pozemku je zastavaná rodinným domom žiadateľa. Poslanci nemali pripomienky, hlasovali:9/0/0

Poslanci hlasovali za schválenie: Ing. Mária Bucová , Adam Čiernik, Bc. Alena Hvoľková, Marián Kasan, František Pepucha, Ing. Karol Pjentek, Ing. Miroslav Rentka, Ing. Jozef Sklarčík, Peter Trabalka.

**5. Žiadosť firmy VAMEX s.r.o., Vavrečka č.304 o odkúpenie časti pozemku z parcely č. E-KN 8111/3.**

Žiadosť predložil poslancom starosta obce. Jedná sa o zastavaný pozemok v areáli firmy VAMEX. Poslanci nemali námietky, hlasovali 9/0/0.

Poslanci hlasovali za schválenie: Ing. Mária Bucová , Adam Čiernik, Bc. Alena Hvoľková, Marián Kasan, František Pepucha, Ing. Karol Pjentek, Ing. Miroslav Rentka, Ing. Jozef Sklarčík, Peter Trabalka.

**6. Žiadosť Jozefa Puváka o odkúpenie časti pozemku.**

Žiadosť predniesol starosta. Ide o časť pozemku vo vlastníctve obce, ktorý sa nachádza v záhrade Jozefa Puváka, ktorý uvedený pozemok užíva. Zároveň však vysvetlil, že záhradu Jozef Puvák nemá vlastnícky vysporiadanú. Nachádza sa tam viacero vlastníkov. Z uvedeného vyplýva, že najprv musí byť záhrada na jedného vlastníka, čiže je nutné dať do poriadku vlastnícke vzťahy, následne môže dôjsť k predaju uvedeného obecného pozemku Jozefovi Puvákovi. Starosta navrhol vyhovieť žiadosti, ale až po usporiadaní vlastníckych vzťahov. Poslanci zobrali informácie na vedomie.

**7. Žiadosť Ing. Miroslava Rentku a Mgr. Ivety Rentkovej, Vavrečka 436 o zrušenie predkupného práva na pozemky, parcely č. C-KN 409/114 a C-KN č.409/126.**

Poslanci hlasovali:7/0/0

Poslanci hlasovali za schválenie : Ing. Mária Bucová , Adam Čiernik, Bc. Alena Hvoľková, Marián Kasan, František Pepucha, Ing.Karol Pjentek, Ing. Miroslav Rentka, Ing. Jozef Sklarčík, Peter Trabalka.

**9. Rôzne**

Starosta informoval:

- o schválení projektu – Parkovisko pred Obecným úradom cez MASK-u

- o osadení značiek v obci. Je možné, že v najbližšej dobe dôjde k preloženiu niektorých značení, boli problémy s majiteľmi pozemkov

- budú sa osádzať v najbližšej dobe retardéry na obecné komunikácie v niektorých častiach obce

Poslanec Adam Čiernik:

- informoval sa, či je možné obnoviť zastávky v obci. Starosta sa vyjadril, že zastávky – nákup nie je finančne náročná operácia, bude sa o tom uvažovať do budúcnosti.

Poslankyňa Alena Hvoľková:

- vyčistenie kanála pri hlavnej ceste. Starosta informoval, že kanál bude vyčistený v najbližšej dobe, už je dohodnutá práca s p. Troppom.

Poslanec Marián Kasan:

- informácia o možnosti vybudovania Krížovej cesty v obci. Spomenuli, že Krížová cesta sa mala realizovať – jej výstavba už v minulosti, prečo sa neuskutočnila. Starosta informoval, že je ale nutné osloviť správcu farnosti. Poslanci uložili starostovi, aby ku nasledujúcemu zasadnutiu OZ pozval správcu farnosti L. Drengubjaka, aby mohli prejednať možnosť výstavby Krížovej cesty.

**10. Uznesenie**

**Uznesenie obecného zastupiteľstva č. 1/2021**

**A. Schvaľuje:**

1/ Program na rokovanie Obecného zastupiteľstva

2/ Žiadosť Františka Sklarčíka, Vavrečka č. 158 o odkúpenie časti pozemku z parcely č. E-KN 8105.

3/ Žiadosť firmy VAMEX s.r.o., Vavrečka č.304 o odkúpenie časti pozemku z parcely č. E-KN 8111/3.

4/ Žiadosť Ing. Miroslava Rentku a Mgr. Ivety Rentkovej, Vavrečka 436 o zrušenie predkupného práva na pozemky, parcely č. C-KN 409/114 a C-KN č.409/126.

**B. Berie na vedomie:**

1/ Informácie poskytnuté v bode rôzne

**C. Neschvaľuje:**

1/ Žiadosť Jozefa Puváka o odkúpenie časti pozemku.

**11. Záver.**

Na záver starosta obce Peter Kružel poďakoval všetkým prítomným za účasť.

Peter Kružel

starosta obce

Overovatelia : Ing. Karol Pjentek, Peter Trabalka

Zapisovateľ : Iveta Hvolková